**Bod č.14.15**

**MESTSKÉ ZASTUPITEĽSTVO V STUPAVE**

Materiál na rokovanie

Mestského zastupiteľstva v Stupave

Dňa : 09.11.2017

**Žiadosť o uzatvorenie nájomnej zmluvy na časť pozemku parcely reg. „C“KN č. 193/34 v k.ú. Stupava**

**Predkladateľ : Materiál obsahuje:** 1. návrh uznesenia

Mgr. Helga Csalavová, v.r. 2. dôvodovú správu

vedúca majetkovo-právneho oddelenia 3. žiadosť – SBDO Pezinok

 4. informatívna kópia z mapy

 5. čiastočný výpis z LV č. 2783

 6. výpis z LV 7754

 7. nákres

**Vypracovala :**

Renata Mištinová, referent majetkovo-právneho oddelenia

**Návrh uznesenia :**

**Mestské zastupiteľstvo v Stupave :**

**s c h v a ľ u j e** uzatvorenie nájomnej zmluvy na časť pozemku parcely reg. „C“KN č. 193/34, druh pozemku zastavané plochy a nádvoria vo výmere cca 4 m2 v k.ú. Stupava ako prípad hodný osobitného zreteľa v súlade s ustanovením § 9a ods.9,písm.c) zákona č. 138/1991 Z.z. o majetku obcí v znení neskorších predpisov za cenu 1,00 €/m2/rok na dobu 30 rokov so správcom bytového domu na Hlavnej ulici č. 62-64 v Stupave. Na predmetnej časti pozemku bude vybudované stojisko kontajnerov komunálneho odpadu pre zlepšenie okolia a životného prostredia, financované z prostriedkov obyvateľov bytového domu Hlavná ulica č. 62-64 Stupava ako drobná stavba vo verejnom záujme.

**Dôvodová správa**

 Na Mestský úrad Stupava bola dňa 21.08..2017 doručená žiadosť SBDO Pezinok v zastúpení Andrej Mikuš, ako zástupcu vlastníkov bytov bytového domu na Hlavnej ulici č. 62-64 o uzatvorenie nájomnej zmluvy na časť pozemku parcely reg. „C“KN č. 193/34, druh pozemku zastavané plochy a nádvoria vo výmere cca 4 m2 v k.ú. Stupava, zapísaného na LV č. 2783, vo vlastníctve mesta Stupava. Žiadatelia majú záujem vybudovať na časti pozemku stojisko kontajnerov komunálneho odpadu ako drobnú stavbu vo verejnom záujme, pre zlepšenie okolia a životného prostredia, ktorá bude financovaná z prostriedkov obyvateľov bytového domu na Hlavnej ulici č. 62-64. Stojisko kontajnerov by bolo vybudované vedľa bytového domu, oplotené a uzamykateľné.

 Materiál bol predložený dňa 04.09.2017 na rokovanie **Komisie majetkovej a legislatívno-právnej**, ktorá **Uznesením 037.04.09.2017.KMaLP odporučila** MsZ vyhovieť žiadosti SBDO Pezinok o nájom mestského pozemku s odporúčanou cenou 3,00 €/m2 ročne.

 Materiál bol dňa 11.09.2017 predložený na rokovanie **Mestskej rady v Stupave, ktorá odporučila** MsZ materiál **schváliť za cenu 1,00 €/m2 ročne na dobu 30 rokov**.

 **Mestské zastupiteľstvo v Stupave** na svojom zasadnutí dňa 21.09.2017 **Uznesením č. 220/2017** **vyhlásilo časť pozemku** parcely reg. „C“KN č. 193/34, druh pozemku zastavané plochy a nádvoria, vo  výmere cca 4 m2 , v k. ú. Stupava, zapísaného na LV č. 2783, vo vlastníctve mesta Stupava **za prebytočný majetok** a **Uznesením č. 221/2017 schválilo zámer prenajať časť pozemku** parcely reg. „C“KN 193/34, druh pozemku zastavané plochy a nádvoria vo  výmere cca 4 m2 , v k. ú. Stupava, zapísaného na LV č. 2783, vo vlastníctve mesta Stupava ako prípad hodný osobitného zreteľa v súlade s ustanovením § 9a ods.9, písm. c) zákona č. 138/1991 Z.z. o majetku obcí v znení neskorších predpisov za cenu za cenu 1,00 €/m2 ročne na dobu 30 rokov. Na predmetnej časti pozemku bude vybudované stojisko kontajnerov komunálneho odpadu pre zlepšenie okolia a životného prostredia, financované z prostriedkov obyvateľov bytového domu Hlavná ulica č. 62-64 Stupava ako drobná stavba vo verejnom záujme.

 Zámer prenajať majetok ako prípad hodný osobitného zreteľa v zmysle § 9a ods.9, písm. c) zákona č. 138/1991 Z.z. o majetku obcí v znení neskorších predpisov bol zverejnený dňa 6.10.2017 na webovej stránke a úradnej tabuli mesta Stupava.

 Mestská rada dňa 30.10.2017 materiál neprerokovala z dôvodu, že **nebola uznášaniaschopná**.